Seun in Lydenburg doodgeryArgieffoto: ER24 ŉ Sesjarige seun is Sondagmiddag in Lydenburg, Mpumalanga, doodgery. Chitra Bodasing, woordvoerder van ER24, het gesê die ongeluk het op die R37-pad plaasgevind. “Die seun het glo die pad oorgesteek toe ŉ bakkie hom getref het,” het Bodasing gesê. Die seuntjie was reeds dood toe paramedici by die toneel opgedaag het. Die ongeluk word ondersoek. Die seun se naam is nog nie bekend gemaak nie.